सिमिटर यानी कृपाण जैसे दाँतों वाले बाघों का एक परिवार।
हज़ारों सालों से, ये बर्फ़ीले उत्तर में फलते-फूलते रहे हैं।
लेकिन इस समय, ये भूख से मर रहे हैं।
ये बाघ जिन जानवरों का शिकार करते हैं, इन घाटियों में उनकी संख्या घटती जा रही है…
क्योंकि यहाँ की जलवायु गर्म होती जा रही है,
जिससे चरने वाले जानवर नए चरागाह ढूँढने के लिए मजबूर हो गए हैं।
आज, शायद इनकी क़िस्मत अच्छी है।
हाथियों का एक झुंड, एक नए रास्ते से दक्षिण की ओर जा रहा है।
इतने ताक़तवर जीवों से टक्कर लेना बहुत जोखिम भरा काम है।
लेकिन इनके पास कोई विकल्प नहीं है।
यह हिम युग का अंत है।
जैसे-जैसे पृथ्वी गर्म हो रही है, पृथ्वी का हर पर्यावास बदल रहा है।
जैसे-जैसे बर्फ़ पिघलती है, पानी वापस ज़मीन पर आ जाता है
और जंगल के जानवर ख़ूब फलते-फूलते हैं।
लेकिन जो जीव हिम युग में राज करते थे,
उनकी जानी-पहचानी दुनिया ख़त्म हो रही है…
और वे ज़िंदा रहने के लिए संघर्ष कर रहे हैं।
प्रीहिस्टोरिक प्लैनेट : आइस एज
भारी मात्रा में बर्फ़ का पिघलना
टॉम हिडलस्टन द्वारा वर्णित
बाघ आगे बढ़ते हैं।
सबसे बड़ा ख़तरा?
एक विशाल नर।
अप्रत्याशित और ताक़तवर।
यह मादा घायल हो गयी है, लेकिन ये बाघ हार नहीं मानेंगे।
गर्म होती जलवायु की वजह से दुनिया के इस हिस्से में
प्रवासी यात्राओं के रास्ते बदल गए हैं।
समुद्र के किनारे पर इसका असर देखने लायक़ होता है।
खनिज से भरपूर बर्फ़ बहुत बड़ी मात्रा में गिर रही है,
और उथले समुद्र को पोषक तत्वों से भर रही है।
समुद्री गायों का यह परिवार यहाँ हरी-भरी सिवार खाने आया है,
जिसे पिघले हुए पानी से पोषण मिलता है।
हिम युग के ये विशाल जीव मैनेटी के परिवार की प्रजाति से हैं…
लेकिन इनका आकार एक व्हेल जितना है।
सिवार इनका पसंदीदा भोजन है।
लेकिन यह सिर्फ़ समुद्र किनारे के उथले पानी में उगती है…
तो यहाँ चरना जोखिम भरा हो सकता है।
जब ज्वार उतरता है, तो इनका ज़मीन पर फँस जाना आम बात है।
यह इतना भारी है कि पानी से बाहर हिलडुल नहीं पाता।
और आज, इस किनारे पर रहना ठीक नहीं है।
एक छोटे मुँह वाला भालू।
जिसका वज़न एक पोलर बेयर से लगभग 227 किलो ज़्यादा है
और जो उससे भी ज़्यादा ख़तरनाक है।
डायनासॉर के बाद पृथ्वी पर पाए जाने वाले सबसे बड़े शिकारियों में से एक।
इसने कोई गंध सूँघ ली है।
इसने ऐसा कुछ पहले कभी नहीं देखा है।
लेकिन यह भोजन की गंध लग रही है।
यह सब बहुत उलझन भरा है।
एक छोटे मुँह वाला भालू ज़्यादातर जानवरों के परखच्चे उड़ा सकता है।
समुद्री गाय की क़िस्मत अच्छी है
कि उसकी एक इंच मोटी सख़्त खाल उसकी रक्षा करती है।
भालू का हमला इसमें बस एक हल्की सी चिढ़ पैदा करता है।
या शायद, जैसे मुफ़्त में किसी ने पीठ खुजा दी हो।
ज्वार लौट रहा है।
तेज़ी से।
भालू के लिए, भोजन करने का मौक़ा हाथ से फिसल रहा है।
फिर से अपने परिवार से मिलने का समय आ गया है।
इसे अभी ढेर सारा भोजन खाना है।
यहाँ किनारे पर भारी मात्रा में बर्फ़ के पिघलने का मतलब है, समुद्री गायों के लिए और ज़्यादा पौष्टिक सिवार…
जबकि हिम युग के कई विशाल जानवरों के लिए,
ज़िंदगी और मुश्किल होती जा रही है।
हज़ारों किलोमीटर दक्षिण में रहने वाले जानवरों के लिए,
यह और गर्म होती जलवायु इस झाड़ीदार ज़मीन को एक ख़तरनाक जगह में बदल रही है।
रात में, यहाँ चरता एक कोलम्बियन हाथी पर्याप्त रूप से सुरक्षित है।
लेकिन सूरज निकल जाने के बाद…
यह विशाल जानवर भी ख़तरे में पड़ जाता है।
तारकोल की झील।
यह धरती की परतों के भीतर से निकलकर ऊपर सतह पर आ जाता है।
जब सर्दी होती है, यह ठोस होता है और इस पर चलना सुरक्षित होता है।
लेकिन जब तापमान 64 डिग्री पर पहुँचता है…
तो यह मौत के एक चिपचिपे जाल में बदल जाता है।
आज इसने एक और जीव को अपना शिकार बना लिया है।
उत्तरी अमेरिका के सेबर यानी तलवार जैसे दाँतों वाले बाघ ताक़तवर शिकारी होते हैं।
लेकिन ये आसानी से मिलने वाले भोजन को ना नहीं कहेंगे।
अभी धूप मंद है, इसलिए पाँव के नीचे का तारकोल अभी भी ठोस है।
डायर भेड़िए।
सेबर दाँतों वाले बाघों के ख़तरनाक प्रतिद्वंद्वी।
झुंड में शिकार करने वाले शिकारी, जिनका काटना हड्डियों तक को चूर-चूर कर देता है।
अगर मौक़ा मिला तो यह झुंड शावकों को मार देगा।
सेबर दाँतों वाले बाघ और डायर भेड़िए, दोनों एक दूसरे की टक्कर के हैं।
लेकिन तारकोल की वजह से सब कुछ बदल गया है।
डायर भेड़िए एक सुरक्षित रास्ता ढूँढने के लिए अपनी तेज़ सूँघने की शक्ति का इस्तेमाल करते हैं।
अपने शावकों को जानलेवा ख़तरे में देखकर…
इसमें ख़ुद को छुड़ाने की हिम्मत आ गयी है।
यह झुंड मदद करने में बिल्कुल असमर्थ है।
तारकोल के गड्ढों की वजह से हिम युग के हज़ारों जीवों की मौत हो गयी।
यह परिवार ख़ुशक़िस्मत रहा है।
जैसे-जैसे दुनिया भर का तापमान बढ़ रहा है,
हिम युग के घास के मैदानों का जीवन भी नाटकीय रूप से बदल रहा है।
ये बारहसिंगे किसी तरह गुज़ारा कर रहे हैं।
लेकिन "मेगालोसेरस" के लिए ज़िंदा रहना बहुत ज़्यादा मुश्किल होता जा रहा है…
हिम युग का एक विशाल हिरण।
इसे फलने-फूलने के लिए खुला मैदान चाहिए।
लेकिन भूक्षेत्र में पानी के वापस आते ही,
जंगल फिर से फैलते जा रहे हैं।
बारहसिंगों में इससे बड़े सींग आज तक किसी के नहीं हुए।
बारह फ़ुट चौड़े।
प्रजनन के मौसम में, ये एक साथी को आकर्षित करने में मदद करते हैं।
हालाँकि साल के इस समय में, ये इसके लिए एक बोझ हैं।
केव हाईनाज़ यानी गुफाओं में रहने वाले लकड़बग्घे।
अति उग्र शिकारी, जो भेड़ियों से दोगुने आकार के होते हैं।
इन्होंने हज़ारों सालों से इन विशाल जानवरों का शिकार किया है।
"मेगालोसेरस" रफ़्तार में तेज़ होते हैं।
एक बार रफ़्तार पकड़ने पर, ये लगभग 80 किलोमीटर प्रति घंटा से भी ज़्यादा की रफ़्तार से भाग सकते हैं।
शुरुआत में आगे होने पर, दौड़ने में यह लकड़बग्घों को पछाड़ सकता है।
लेकिन लकड़बग्घे हार नहीं मानते।
इनके पास एक पुरानी रणनीति है।
अगर लकड़बग्घे इसके बस इतना क़रीब रह सकें कि इसे दौड़ते रहना पड़े…
और इसे कभी साँस लेने का मौक़ा न मिले…
तो शायद लकड़बग्घे इसे पकड़ लेंगे।
मुमकिन है जितना सोचा है, उससे भी कहीं पहले।
बचकर निकलने का सिर्फ़ एक रास्ता है।
अभी के लिए…
ख़तरा टल गया है।
जैसे-जैसे बर्फ़ की चादरें पिघलती हैं,
पृथ्वी का वातावरण और ज़्यादा गीला होता जाता है।
यहाँ उष्णकटिबंधीय इलाक़ों में,
उत्तर की तुलना में जंगल कहीं ज़्यादा तेज़ी से फैल रहे हैं।
और इनमें अजीब जानवरों की भरमार है…
जैसे यह टेनरिक।
इन्हें कीड़े खाना बहुत पसंद है…
और पक्षियों के अंडे खाना भी।
लेकिन यह अंडा खाना इसकी क्षमता से बाहर की बात है।
आख़िरकार यह आज तक का सबसे बड़ा अंडा है।
और यह आज तक के सबसे बड़े पक्षी का अंडा है।
एक एलीफ़ेंट बर्ड का।
इनकी गर्दन की चमकीली झालरें एक साथी को आकर्षित करने में मदद करती हैं।
यह विशाल जानवर पिता बनने वाला है।
लेकिन कुछ गड़बड़ है।
इसका चूज़ा बाहर आने में समय ले रहा है।
इन्हें देर हो रही है।
सभी एलीफ़ेंट बर्ड एक साथ अंडे देते हैं,
ताकि इनके चूज़े एक ही समय पर अंडों से बाहर आएँ।
यह झुंड साथ मिलकर अपनी यात्रा के लिए पैदल रवाना हो रहा है।
जब आपका वज़न एक टन हो, तो आपके पास उड़ने का विकल्प नहीं होता।
कोई भी पीछे नहीं छूटना चाहता।
लेकिन इस चूज़े को कोई जल्दी नहीं है।
गर्मियों के दिन आर्द्र भूमियों में बिताने के लिए,
दूसरे साथी पहले ही यहाँ से निकल चुके हैं।
लेकिन यह चलते समय अभी भी थोड़ा डगमगाती है।
अगले नौ महीनों के लिए, यह नर इसका एकमात्र पोषणकर्ता और संरक्षक होगा।
इन्हें अपने क़ाफ़िले तक पहुँचना होगा।
एलीफ़ेंट बर्ड के एक साथ यात्रा करने की एक ख़ास वजह है।
जंगल एक ख़तरनाक जगह है।
जो पीछे रह जाते हैं, वे आसानी से शिकार बन सकते हैं।
विशाल फ़ॉसा।
एक घात लगाकर शिकार करने वाला शिकारी, तेज़ और फुर्तीला।
यह नाश्ता करने का समय नहीं है।
क़ाफ़िला अपनी मंज़िल पर पहुँच गया है।
यहाँ बारिश लौट आयी है…
जिससे यह जगह आर्द्र भूमि में तब्दील हो गयी है…
और यहाँ सबके लिए काफ़ी भोजन और पानी उपलब्ध है।
लेकिन पीछे रह जाने वाले साथियों का क्या हुआ?
यहाँ तक कि सबसे आख़िर में अंडे से बाहर आने वाला चूज़ा भी यहाँ पहुँच गया है।
जैसे-जैसे आर्द्र भूमियों का विस्तार हो रहा है, इनकी संख्या हर साल बढ़ती जा रही है।
भारी मात्रा में बर्फ़ के पिघलने से एलीफ़ेंट बर्ड के लिए एक सुनहरे युग की शुरुआत हुई है।
लेकिन इस विशाल हिरण के लिए, दुनिया छोटी होती जा रही है।
एक जंगल में, 12 फ़ुट के सींग आपको मुसीबत में डाल सकते हैं।
नदी के साथ-साथ थोड़ा आगे आकर, लकड़बग्घों ने उस पार जाने का रास्ता ढूँढ लिया है।
फँस गया।
इसका बचना किसी चमत्कार से कम नहीं।
अपने सींग गिराने से इसकी जान बच गयी।
प्रजनन के अगले मौसम के लिए नए सींग उग आएँगे।
लेकिन इसकी प्रजाति के जानवरों और लकड़बग्घों का समय ख़त्म होता जा रहा है।
सेबर दाँतों वाले बाघ दो दिनों से हाथियों का पीछा कर रहे हैं।
इनके सब्र का फल इन्हें मिलने वाला है।
बाघों के
पहले हमले के दौरान घायल हुआ नर झुंड से पीछे रह गया है।
यह कमज़ोर है।
बाघों की दुनिया में, यह एक अनोखी तरह की बाघिन है।
यह एक शेर की तरह ताक़तवर…
और एक तेंदुए की तरह फुर्तीली है।
अब बाघ सर्दियों का एक और मौसम ज़िंदा रहकर बिता पाएँगे।
और हाथियों का झुंड भी।
लेकिन इनकी दुनिया बदल रही है।
हिम युग में जन्मा एक नया शिकारी
पृथ्वी के हर कोने में फैल रहा है।
और यह कहानी अभी भी पूरी तरह सामने नहीं आई है।
प्रीहिस्टोरिक प्लैनेट बर्फ़ के नीचे
हिम युग में विशाल स्तनपायी जानवरों का राज था।
लेकिन उनमें से लगभग सभी भारी मात्रा में बर्फ़ पिघलने के दौरान मर गए।
यह कितना अविश्वसनीय और अजीब लगता है
कि वे सभी बड़े जानवर जो इस धरती पर मौजूद थे, पूरी तरह से विलुप्त हो गए।
उनके साथ क्या हुआ?
और क्यों?
सभी विशाल जानवर कहाँ गए?
एक आश्चर्यजनक जगह पर कुछ जवाब मिले हैं।
लॉस ऐंजेलस।
अगर आप एलए आएँ और वहाँ के राजमार्गों का बड़ा नेटवर्क देखें,
तो आपके दिमाग़ में यह कभी नहीं आएगा कि पृथ्वी की किसी भी और जगह की तुलना में…
डॉ. एमिली लिंडज़ी सहायक संग्रहाध्यक्ष
…हिम युग का सबसे समृद्ध इतिहास यहाँ मौजूद था।
अफ़्रीका के घास के मैदानों से भी ज़्यादा समृद्ध।
ज़्यादातर लोग जीवाश्म वैज्ञानिक बनने के लिए एलए नहीं आते।
लेकिन हम में से कुछ लोग आते हैं।
मैं यहाँ इसीलिए आयी हूँ।
एमिली को यहाँ एक असाधारण जगह खींचकर लायी है।
तारकोल का एक प्राचीन तालाब, जिसका नाम है "ला ब्रेया टार पिट्स।"
"ला ब्रेया टार पिट्स" दुनिया में हिम युग का सबसे समृद्ध जीवाश्म स्थल है।
हमें तकरीबन 50 लाख जीवाश्म मिल चुके हैं…
ला ब्रेया टार पिट्स एंड म्यूज़ियम लॉस ऐंजेलस
…और हम अभी भी लगभग हर दिन ज़मीन में से नए जीवाश्म निकाल रहे हैं।
तारकोल के इन तालाबों ने
एक तरह के जाल का काम किया, जिसने उन सभी जीवों को फँसाया और संरक्षित किया,
जिन्होंने इसमें क़दम रखा,
और इस तरह ये हिम युग के जीवन का सबसे अद्भुत दस्तावेज़ बन गए।
ला ब्रेया में जीवाश्मों के अविश्वसनीय रूप से समृद्ध दस्तावेज़ हैं।
इस स्थल से…
डॉ. विक्टोरिया हेरिज विकासवादी जीवविज्ञानी
…असाधारण संख्या में हड्डियाँ बाहर निकली हैं।
हमारे पास तकरीबन 3,000 सेबर दाँतों वाले बाघों के अवशेष हैं।
कुल 5,000 डायर भेड़ियों के अवशेष।
यह जैसे जीवाश्मों से भरी अलादीन की गुफा है।
अजीब बात यह है कि जीवाश्म मिलना अचानक बंद हो जाता है…
मानो जानवर पृथ्वी से अचानक ग़ायब हो गए।
हम हड्डी की रेडियोकार्बन डेटिंग के ज़रिए
यह पता लगाने में समर्थ हैं कि वे ठीक-ठीक किस समय पर ग़ायब हुए।
आश्चर्यजनक बात यह थी कि ये लगभग सभी प्रजातियाँ
बिल्कुल एक ही समय पर ग़ायब हुई थीं।
वे सभी लगभग 13,000 साल पहले विलुप्त हुए थे और वे फिर कभी दिखायी नहीं दिए।
वे विशाल भूक्षेत्र हिम युग के विशाल जानवरों के झुंडों से भरे हुए थे,
और अचानक वे बस ग़ायब हो गए।
इन जानवरों का ग़ायब होना हमें सोचने पर मजबूर करता है,
"यह इतना अचानक क्यों हुआ?"
एक वजह यह थी कि हिम युग के अंत में
जलवायु में बहुत तेज़ी से बदलाव हुए।
कैलिफ़ोर्निया का तापमान कुछ हज़ार सालों में ही दस डिग्री बढ़ गया था।
आधे पेड़ ग़ायब हो गए थे।
कई-कई दशक तक सूखा पड़ता था।
यह मुमकिन है कि जानवर
इस बदलती जलवायु के हिसाब से ख़ुद को उतनी तेज़ी से नहीं ढाल पाए।
लेकिन ला ब्रेया में हो रहा काम दिखाता है कि कुछ और भी हो रहा था।
उस समय वातावरण में क्या हो रहा था, यह समझने के लिए टीम ने
पास की एक झील की मिट्टी की परतों के अंदर के नमूनों की जाँच करनी शुरू की।
और उसमें एक बहुत आश्चर्यजनक बात यह निकली कि वहाँ तारकोल की मात्रा काफ़ी बढ़ गयी थी।
एक नयी प्रजाति का आगमन हुआ था।
और उसके साथ एक नयी विनाशकारी ताक़त का।
आग इंसानों द्वारा आविष्कृत सबसे ताक़तवर चीज़ है।
हम खाना बनाने, रात में देखने और शिकार के लिए ज़मीन साफ़ करने के लिए आग का इस्तेमाल करते थे।
यहाँ सबसे पहले आने वाले लोग एक ऐसे इलाक़े में रह रहे थे, जो इतना सूखा था कि वहाँ कभी भी आग लग सकती थी।
लोग वहाँ आग लगाने का सामान ले आए।
दसियों हज़ारों सालों में,
वहाँ इतने बड़े स्तर पर आग की कोई गतिविधि कभी नहीं देखी गयी थी।
यह किसी बम के फटने जैसा है।
जो वातावरण को पूरी तरह नष्ट कर सकता है…
डॉ. एला गिल्बर्ट जलवायु वैज्ञानिक
…और जिसके कारण वहाँ रहने वाले जानवरों पर बहुत ज़्यादा दबाव पड़ता है।
यह ज्ञात नहीं है कि आग जानबूझकर लगायी गयी थीं या ग़लती से लगी थीं,
लेकिन उनसे जानवरों के पर्यावास नष्ट हो गए।
और अगर हम इसमें अपने पूर्वजों का शिकार करने का कौशल भी जोड़ लें,
तो यह एक बिल्कुल विनाशकारी स्थिति थी।
पूरी पृथ्वी पर,
जलवायु बदलाव और इंसानी गतिविधियों के इस मेल ने
हिम युग के लगभग सभी विशाल जानवरों को मौत के घाट उतार दिया,
और उसके फलस्वरूप एक ऐसी दुनिया बनी जिसमें आज हम जी रहे हैं।
उप-शीर्षक अनुवादक : पुनीत कुसुम